Publication: Magyar Közlöny
Issue: MK-2002-137 (Year: 2002, Number: 137)
Era: 1990-2004
Section: 1. számú melléklet a 21/2002. (XI. 8.) GKM—ESZCSM együttes rendelethez
Paragraph Index: 272

1. számú melléklet a 21/2002. (XI. 8.) GKM—ESZCSM együttes rendelethez Belvízi hajózási szolgálatot teljesítõ személyek egészségi alkalmasságának vizsgálata és igazolása A vizsgált személy belvízi hajózási szolgálatra akkor minõsíthetõ egészségi szempontból alkalmasnak, ha megfelel a munkaköri, szakmai, illetve személyi higiénés alkalmasság orvosi vizsgálatáról és véleményezésérõl szóló jogszabályban 5 foglaltaknak és az alább felsorolt követelményeknek. Amennyiben a vizsgáló orvos olyan megbetegedést vagy rendellenességet észlel, amely veszélyeztetheti a vizsgált személyt, a hajón tartózkodó más személyeket, illetve a hajó és a hajózás biztonságát, a szolgálatra alkalmasságot az Országos Közegészségügyi Központ (a továbbiakban: OKK) keretében mûködõ Repülési, Hajózási és Tengerészeti Egészségügyi Központ orvosa minõsíti, és ad beosztást, hajótípust érintõ vagy idõbeli korlátozást. I. Látási követelmények: — A jobb látásélességû szem látásélessége látásjavító eszközzel vagy anélkül legalább 0,8 értékû. Amennyiben a másik szem látásélessége 0,1 értékû vagy annál kevesebb, kielégítõ térlátással (távolságbecslõ képességgel) kell rendelkezni, és a másik szem látóterének normálisnak kell lennie.

Source: https://magyarkozlony.hu/hivatalos-lapok/743457e78d4c44fc5f598e417dcbf572e2ed0c5b/dokumentumok/275a16e688bbce8c1b7168c4be273cee33d7a06b/letoltes